Kravfesting til nýggja heimasíðu

[1. Inngangur 3](#_Toc120267256)

[1.1 Havstovan 3](#_Toc120267257)

[1.2 Hav.fo 3](#_Toc120267258)

[1.3 Avmarkingar 3](#_Toc120267259)

[2. Kravfesting 3](#_Toc120267260)

[2.1 Endamál 3](#_Toc120267261)

[2.2 Málbólkur 4](#_Toc120267262)

[2.3 Uppgávan 4](#_Toc120267263)

[Sniðgeving 4](#_Toc120267264)

[Forritan 4](#_Toc120267265)

[2.4 Funktionel krøv 4](#_Toc120267266)

[Bygnaður, bólking og navigatión 4](#_Toc120267267)

[Leiting á heimasíðuni 4](#_Toc120267268)

[SEO 4](#_Toc120267269)

[Staðbinding 4](#_Toc120267270)

[Samanhangandi navigatiónsfunkur 4](#_Toc120267271)

[Bókamerki 4](#_Toc120267272)

[Favicon 4](#_Toc120267273)

[Snið 4](#_Toc120267274)

[Mál 5](#_Toc120267275)

[Altjóða útgáva 5](#_Toc120267276)

[2.5 Ikki-funktionel krøv 5](#_Toc120267277)

[Skipan 5](#_Toc120267278)

[Umsiting 5](#_Toc120267279)

[Skapilónir 5](#_Toc120267280)

[*Oyðubløð* 5](#_Toc120267281)

[Brúkaravegleiðing og undirvísing 5](#_Toc120267282)

[Hýsing 5](#_Toc120267283)

[Support 5](#_Toc120267284)

[Hagtøl 5](#_Toc120267285)

[Responsivitetur 5](#_Toc120267286)

[Performance 6](#_Toc120267287)

[Accessibility 6](#_Toc120267288)

[3. Krøv til tilboð 7](#_Toc120267289)

[3.1 Vektingarbýti og lýsing 7](#_Toc120267290)

[3.2 Tíðarkarmur fyri útboð 7](#_Toc120267291)

# 1. Inngangur

Havstovan ynskir tilboð uppá nýggja heimasíðu www.hav.fo. Ætlanin er at gera eina nýggja heimasíðu, heldur enn at broyta ta verandi.

## 1.1 Havstovan

Havstovan er stovnur undir Fiskimálaráðnum. Havstovan eigur og rekur heimasíðuna www.hav.fo.

Havstovan hevur til endamáls at gera kanningar av føroyskum havumhvørvi og tí livandi tilfeingi, har er, og at ráðgeva og kunna landsins myndugleikum og almenningi um hesi viðurskifti.

Á hvørjum ári skal Havstovan lata Føroya Landsstýri upplýsingar viðvíkjandi støðuni í fiskastovnunum á føroysku landleiðunum og á sjóleiðum uttan fyri føroysku landleiðirnar, sum føroysk fiskifør gagnnýta, og skal gera vísindaligar tilráðingar og metingar samsvarandi endamálinum í lógini um sjófeingi. Fyri at røkka hesum setningi ger Havstovan á hvørjum ári fiskirannsóknir við egnum og leigaðum skipum, og harumframt kanningar av veiðuni hjá fiskiskipum.

## 1.2 Hav.fo

Heimasíðan varð upprunaliga gjørd í 2011, og er ein síða við hópin av kunnandi tilfari um arbeiðið, sum Havstovan ger. Verandi uppseting av heimasíðuni er ikki burðardygg. Sum tíðin er fráliðin og meira innihald er lagt afturat, er flokkingin av ymsu økjunum vorðin minni skilagóð. Tað kann vera ógreitt fyri vitjandi, hvar ávísar upplýsingar eru at finna. Harafturat er tað arbeiðskrevjandi at viðlíkahalda partar av síðuni, tí summar broytingar krevja at sama broyting verður gjørd í upp til fýra ymiskum støðum.

## 1.3 Avmarkingar

Útboðið fevnir ikki um sniðgeving av einum grafiskum samleika og fevnir ikki um at skapa nýtt innihald til heimasíðuna. Havstovan syrgir fyri myndum til heimsíðuna.

# 2. Kravfesting

Kravfestingin skal lýsa samansetingina av uppgávuni og tey krøv, sum vera sett til loysnina. Tilboð, sum best lúka krøvini í hesum skjalinum, hava bestu útlit fyri at vinna útboðið

## 2.1 Endamál

Mest umráðandi fyri Havstovuna er greið kunning til politikkarar, vinnuna, fjølmiðlar og almenningin, herundir skúlaverkið (lærarar, miðnámsskúlanæmingar). Tí er høvuðsendamálið við hav.fo at hýsa einum savni av granskingarúrslitum, túrfrágreiðingum frá havrannsóknarskipinum og tilmælum til politisku skipanina, ið Havstovan letur frá sær. Harafturat er kunning um havumhvørvið og alt tað, sum har livir – plankton, fiskur, sjófuglur, havsúgdjór o.l. Eitt annað týdningarmikið endamál við hav.fo er at breiða út tíðindi frá virkseminum hjá stovninum, sum eru viðkomandi fyri politikkarar, vinnuna og almenningin.

Somuleiðis skal tað verða tøkniliga møguligt, at Havstovan fær gjørt “add on” skipanir til heimasíðuskipanina, soleiðis at dátur frá okkara KT-skipanum og dátugrunnum lættliga kunnu vísast á heimasíðuni.

## 2.2 Málbólkur

Málbólkurin er fyrst og fremst politiska skipanin og fiskivinnan, men eisini onnur, sum vilja kunna seg um virksemið hjá stovninum, t.d. tíðindafólk og lesandi. Sí skjal um ”**Málbólkar**”, við nærri lýsing av nøkrum brúkarum av hav.fo.

## 2.3 Uppgávan

### Sniðgeving

Uppgávan fevnir um sniðgeving av nýtslumarkamótinum av nýggju hav.fo heimasíðuni.

### Forritan

Uppgávan fevnir um alla forritan av hav.fo í mun til krøvini í punkt 2.

##  2.4 Funktionel krøv

### Bygnaður, bólking og navigatión

Bygnaðurin av heimasíðuni, bólking av innihaldi og navigatiónin eru lýst í skjalinum “**Bygnaðardiagramm**”, og tekur sniðgeving og forritan av heimasíðuni støði í hesum. Vit taka hædd fyri, at skuldi nakað óvæntað stungið seg upp, meðan uppsetingin av nýggju heimasíðuni fer fram, kann vera neyðugt við tillagingum til bygna, bólking og navigatión.

### Leiting á heimasíðuni

Við í nýggju heimasíðuni er ein leitifunka. Tað ber til hjá brúkaranum at finna innihald á heimasíðuni við at leita við ávísum orðum ella setningum, og leitiúrslitini verða bólkaði. Tann vitjandi noyðist ikki at hava skil fyri bygnaðinum á heimasíðuni ella at duga at navigera runt á heimasíðuni fyri at brúka leitifunkuna.

### SEO

Heimasíðan og innihaldið á heimasíðuni er lætt at avdúka, tá brúkarar leita upp hugtøk, sum eru viðkomandi fyri hav.fo, á leitimaskinum.

### Staðbinding

Uttan mun til, hvussu vitjandi eru komin fram til eina síðu á hav.fo, er tað púra greitt, hvar á heimasíðuni tann vitjandi í løtuni er staddur.

### Samanhangandi navigatiónsfunkur

Navigatiónsfunkur eru samanhangandi tvørturum alla heimasíðuna. T.d. broytir ein ávís navigatiónsfunka ikki stað ella útsjónd alt eftir, hvar á heimasíðuni tann vitjandi er.

### Bókamerki

Ávíst innihald á heimasíðuni kann bókamerkjast. Bókamerkt innihald kann finnast aftur á síðuni ‘Bókamerki’.

### Favicon

Síðan skal vísast við einum “favicon’i” á leitimaskinum.

### Snið

Brúkaraupplivingin er í stóran mun raðfest. Tí er umráðandi, at sniðið av nýtslumarkamótinum ikki órógvar tey vitjandi í sínum ørindum, men lættir um nýtsluna av heimasíðuni og visuelt lættir um fatanina av innihaldinum. Í loysnini ber til at animera grafiskt tilfar, so sum grafar. Sniðið er einfalt, ruddiligt og snøgt.

### Mál

Heimasíðan er fyrst og fremst á føroyskum.

### Altjóða útgáva

Ein tillagað altjóða útgáva av hav.fo skal gerast við støði í føroysku útgávuni. Altjóða útgávan er á enskum, og bert viðkomandi innihald á enskum verður víst. Alt annað innihald verður fjalt.

## 2.5 Ikki-funktionel krøv

### Skipan

Heimasíðan skal byggja á eina CMS skipan, og Havstovan skal eiga og reka heimasíðuna.

### Umsiting

Umsitarar skulu hava atgongd til at rætta í innihaldi (so sum teksti, myndum og filmum v.m.) og leggja innihald og undirsíður afturat.

### Skapilónir

Við í CMS skipanini eru tíðindabræv-skapilónir. Tilfar á síðuni skal altíð vera prentvinarligt.

#### Oyðubløð

Í loysnini ber til hjá Havstovuni at byggja umsóknarbløð til brúkaran at fylla út og senda aftur. Eisini skal vera møguligt hjá brúkaranum at “upload’a” myndir.

### Brúkaravegleiðing og undirvísing

Við í loysnini er ein brúkaravegleiðing til umsitarar av skipanini. Við avhending vera umsitarar undirvístir í nýtsluni av skipanini.

### Hýsing

Veitari skipar fyri tryggari hýsing av síðuni. Møguligt skal eisini verða, at Havstovan sjálv hýsir síðuni.

### Support

Við í loysnini er support viðv. heimasíðuni í vanligari arbeiðstíð. Um okkurt serligt er áfatt (umsitarar sleppa ikki inn í skipanina, einki innihald verður innlisið á síðuna, álop v.m.) skal bera til at fáa support uttan fyri vanliga arbeiðstíð.

### Hagtøl

Vit ynskja eina einfalda skipan til at síggja hagtøl fyri brúkaratburðin hjá vitjandi á heimasíðuni. Hetta uttan at innsavna persónligar upplýsingar ella persónligt eyðmerkjandi upplýsingar (PII), og uttan at brúka ‘Cookies’.

### Responsivitetur

Heimasíðan lagar seg til eindina, har hon verður víst.

### Performance

Yvirornaða performance av heimasíðuni er góð, og síðan reagerar skjótt uppá brúkara-interaktiónir. Innihald verður innlisið og víst á heimasíðuni innan 3 sekund.

### Accessibility

Heimasíðan tekur hædd fyri vitjandi, sum eru sjón- og lesiveik.

# 3. Krøv til tilboð

Tilboðið frá veitara inniheldur:

- Dømir um snið

- Lýsing av verkætlanartilgongdini

- Kostnaðaryvirlit

## 3.1 Vektingarbýti og lýsing

|  |  |  |
| --- | --- | --- |
| **Krav** | **Vekt** | **Lýsing** |
| **Góðska** | **50%** |  |
| Dømir um snið | Tvey dømir um snið:- 1) dømi um útsjóndina av einari desktop loysn. - 2) dømi um útsjóndina av einari snildfon loysn. - Dømini kunnu vera frá loysnum, sum veitari longu hevur gjørt og metir vera hóskandi sum snið til nýggju hav.fo, ella - Dømini kunnu vera nýggjar skitsur ella prototypur gjørdar við støði í bygnaðinum og krøv til snið omanfyri. |
| Lýsing av verkætlanartilgongd | -Tíðarlinja og stutt lýsing av varðum, sum t.d. verkstovur, brúkarakanningar, arbeiðsfundir, menning, testing, slepping, avhending, eftirmeting o.s.fr. |
| **Prísur** | **50%** |  |
| Kostnaðaryvirlit | * Samlaður kostnaður fyri loysn
* Tímatal og tímasatsur
* Haldaragjald
* Undirvísing av umsitarum
* Eykakostnaðir
* Tímaprísur rakstur
 |

## 3.2 Tíðarkarmur fyri útboð

|  |  |  |
| --- | --- | --- |
| **Dagfesting** | **Hending** | **Viðmerking** |
| 20. jan. 2023 | Freist at lata inn tilboð | Spurningar til útboðstilfarið kunnu sendast til marita@hav.fo  |
| Vika 4 | Viðgerð av tilboðum | Innlatin tilboð vera viðgjørd í viku 4. Í seinasta lagi 27. januar verða veitarar kunnaðir, um teir eru bodnir til framløgu á Havstovuni |
| Vika 5 | Framløga av útvaldum loysnum | Skrá fyri framløgu verður send innbodnum veitarum |
| Vika 6 | Vinnari av útboði funnin |  |